CELEX: 32019R2200
Language: hu
Date: 2019-07-10 00:00:00
Title: A Bizottság (EU) 2019/2200 felhatalmazáson alapuló rendelete (2019. július 10.) az atlanti tonhalfélék védelméről szóló nemzetközi egyezményből és az északnyugat-atlanti halászatban folytatandó jövőbeni többoldalú együttműködésről szóló egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról szóló (EU) 2015/98 felhatalmazáson alapuló rendelet módosításáról

23.12.2019   
               
               
                  HU
               
               
                  Az Európai Unió Hivatalos Lapja
               
               
                  L 332/1
               
            
         A BIZOTTSÁG (EU) 2019/2200 FELHATALMAZÁSON ALAPULÓ RENDELETE
         (2019. július 10.)
         az atlanti tonhalfélék védelméről szóló nemzetközi egyezményből és az északnyugat-atlanti halászatban folytatandó jövőbeni többoldalú együttműködésről szóló egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról szóló (EU) 2015/98 felhatalmazáson alapuló rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (2) bekezdésére,
         mivel:
         
                     (1)
                  
                  
                     Az Atlanti Tonhal Védelmére Létrehozott Nemzetközi Bizottság (ICCAT) 18-02. sz. ajánlásának 34. pontja a fiatal kékúszójú tonhalak védelme érdekében rendelkezik az Atlanti-óceán keleti részén és a Földközi-tengeren kifogott kékúszójú tonhalak legkisebb méretéről. A kékúszójú tonhal e legkisebb méret alatti fogásait és járulékos fogásait – ideértve a sport- és szabadidős célú hajókról ejtetteket is – nem szabad a hajó fedélzetén tartani, átrakodni, szállítani, tárolni, kirakodni, értékesíteni, eladásra kiállítani vagy felkínálni.
                  
               
                     (2)
                  
                  
                     Ezenfelül a 18-02. sz. ajánlás 37. pontja értelmében a kékúszójú tonhalra halászó hajókról a legkisebb méret alatti járulékos fogásokat vissza kell dobni, amennyiben az e méret alatti fogás meghaladja teljes kékúszójútonhal-fogásuk 5 %-át.
                  
               
                     (3)
                  
                  
                     A 18-02. sz. ajánlás 40. pontja úgy rendelkezik, hogy a sport- vagy szabadidős célú hajókról tilos naponta egynél több kékúszójú tonhalat kifogni, azt a fedélzeten tartani, átrakodni vagy kirakodni. Intézkedéseket kell hozni annak biztosítására, hogy a sport- vagy szabadidős tevékenységek során kifogott tonhalakból a lehető legtöbbet visszaengedjenek a tengerbe, különösen a fiatal egyedeket.
                  
               
                     (4)
                  
                  
                     A 18-02. sz. ICCAT-ajánlás 38. pontja kimondja, hogy a kékúszójú tonhal aktív halászatára engedéllyel nem rendelkező hajók csak a hajónként és halászati utanként megállapított maximális járulékos fogási korlátot meg nem haladó mennyiségben tarthatnak a fedélzetükön kékúszójútonhal-fogásokat. E járulékos fogási korlát nem haladhatja meg a teljes fogás 20 %-át. A tagállamoknak éves halászati terveikben pontosan meg kell állapítaniuk az említett korlátot.
                  
               
                     (5)
                  
                  
                     A 18-02. sz. ICCAT-ajánlás és az uniós jog közötti összhang biztosítása érdekében indokolt úgy rendelkezni, hogy az 1380/2013/EU rendelet 15. cikkének (1) bekezdésében előírt kirakodási kötelezettség nem alkalmazandó a kékúszójú tonhal halászatában részt vevő uniós hajókra.
                  
               
                     (6)
                  
                  
                     A 18-02. sz. ICCAT-ajánlásban szereplő halászati feltételeket tükröző új rendelkezések beillesztése érdekében módosítani kell az (EU) 2015/98 felhatalmazáson alapuló bizottsági rendeletet (2).
                  
               
                     (7)
                  
                  
                     A 18-02. sz. ajánlás 2019. június 21-én lép hatályba. Ezért ennek a rendeletnek ugyanazon a napon kell hatályba lépnie, hogy lehetővé tegye az uniós hajók számára az ICCAT egyéb szerződő feleinek hajói számára érvényes feltételek melletti halászatot,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2015/98 felhatalmazáson alapuló rendelet 4. cikke a következőképpen módosul:
               
                           a)
                        
                        
                           a (6) bekezdés helyébe a következő szöveg lép:
                           
                              (1)„(6)   Az 1380/2013/EU rendelet 15. cikkének (1) bekezdésétől eltérve a kékúszójú tonhalat nem aktívan halászó hajók nem tarthatnak a fedélzeten a teljes fogás 20 %-át súly vagy darabszám szerint meghaladó mennyiségű kékúszójú tonhalat. A tagállamok az (EU) 2016/1627 európai parlamenti és tanácsi rendelet (*1) 7. cikke szerinti éves halászati terveikben pontosan meghatározzák a kékúszójú tonhalból engedélyezett járulékos fogás szintjét, amely százalékos arányt nem szabad túllépni. Az egyedszámon alapuló számítás csak az ICCAT által kezelt tonhal- és tonhalszerű fajokra vonatkozik.
                           
                           
                              (*1)  Az Európai Parlament és a Tanács (EU) 2016/1627 rendelete (2016. szeptember 14.) az Atlanti-óceán keleti részén és a Földközi-tengerben élő kékúszójútonhal-állományra vonatkozó többéves helyreállítási tervről, valamint a 302/2009/EK tanácsi rendelet hatályon kívül helyezéséről (HL L 252., 2016.9.16., 1. o.).”;"
                        
                        
                     
                           b)
                        
                        
                           a (8) és a (9) bekezdés helyébe a következő szöveg lép:
                           
                              „(8)   Az 1380/2013/EU rendelet 15. cikkének (1) bekezdésétől eltérve a szabadidős horgászatban tilos hajónként naponta egynél több kékúszójú tonhalat kifogni, a fedélzeten tartani, átrakni vagy kirakodni. A tagállamok meghozzák a szabadidős horgászat keretében élve kifogott kékúszójú tonhalak visszaengedésének biztosításához és megkönnyítéséhez szükséges intézkedéseket.
                           
                           
                              (9)   Az 1380/2013/EU rendelet 15. cikkének (1) bekezdésétől eltérve a sporthorgászatban tilos hajónként naponta egynél több kékúszójú tonhalat kifogni, a fedélzeten tartani, átrakni vagy kirakodni. A tagállamok meghozzák a sporthorgászat keretében élve kifogott kékúszójú tonhalak visszaengedésének biztosításához és megkönnyítéséhez szükséges intézkedéseket.”.
                           
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. június 21-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 10-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2013.12.28., 22. o.
         
         
            (2)  A Bizottság (EU) 2015/98 felhatalmazáson alapuló rendelete (2014. november 18.) az atlanti tonhalfélék védelméről szóló nemzetközi egyezményből és az északnyugat-atlanti halászatban folytatandó jövőbeni többoldalú együttműködésről szóló egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról (HL L 16., 2015.1.23., 23. o.).